Ծրագրում հնչած արտայայտութիւնների շարանում, Սպահանի քաղաքապետը այսպէս բնութագրեց անւանի ռեժիսորին. «Զաւէնը Սպահանի կինոյի ինքնութիւնն էր. նա երբեք չլքեց իր քաղաքը: Նրա յիշատակը յաւերժացել է Սպահանում եւ միշտ մնալու է որպէս սիրւած անձնաւորութիւն»։ Քաղաքապետն իր խօսքի շարունակութեան մէջ Սպահանը քաղաքակրթութեան, մշակոյթի եւ արւեստի կենտրոն համարելով՝ աւելացրեց. «Այս քաղաքը բարձր տարողութիւն ունի բոլոր բնագաւառներում եւ փոքրամասնութիւնները համարւում են քաղաքի հարստութիւններից»: